ג'ק בלאק

ממוזער|150px|בלאק, אוקטובר 2011
[ממוזער|250px|בלאק בטקס ההשבעה של הנשיא [ברק אובמה|אובמה, 2009]]
[ממוזער|250px|בלאק בכנס ה[קומיק-קון, 2014]]
**תומאס ג'ייקוב "ג'ק" בלאק** (באנגלית: **Thomas Jacob "Jack" Black**, נולד ב-28 באוגוסט 1969) הוא שחקן, קומיקאי, יוטיובר ומוזיקאי יהודי-אמריקאי. בלאק הוא גם חלק מהצמד המוזיקלי "טניישס די".

## ביוגרפיה
בלאק נולד ברדונדו ביץ', קליפורניה לג'ודית לאב כהן ולתומאס ויליאם בלאק. אמו יהודיה, ואביו נולד כנוצרי והתגייר. למד בבית ספר עברי וחגג בר מצווה. כשהיה בן עשר התגרשו הוריו והוא עבר עם אביו לקאלבר סיטי וביקר את אמו תכופות. לכל אורך לימודיו בלאק היה חניך בתנועת הצופים של אמריקה. בגיל 14 הוא נאבק עם התמכרות לקוקאין. כשסיים את שנת לימודיו הראשונה במכללה, עברה משפחתו החדשה של אביו למדינה אחרת.

בלאק למד בבית הספר "קרוסרודס", שם הצטיין בדרמה, ובאוניברסיטת קליפורניה בלוס אנג'לס. כשהחליט בלאק לעזוב את אוניברסיטת קליפורניה ולהתחיל בקריירת משחק, הפסיק אביו לתמוך בו כלכלית.

## קריירה

### קריירת משחק
לבלאק היו תפקידים משניים בסרטים "עולם המים", "התן", "אויב המדינה", "איש ההרס", "שמיניות באוויר", עד פריצתו בסרט "נאמנות גבוהה", בו שיחק את בארי, עובד בחנות תקליטים. משם הגיע במהרה לתפקידים ראשיים בסרטים כמו "רוק בבית הספר", "נאצ'ו ליברה" "הפנטזיה של הל", "קינג קונג", "מפרט הגורל", ג'ומנג'י, "קונג-פו פנדה" ,"צמרמורת"ו-"מיינקראפט".

בשנת 2008 שיחק בתפקיד ראשי בקומדיה "קדימה, תריץ אחורה" של הבמאי מישל גונדרי. בשנת 2011 שיחק בתפקיד עצמו בסרט "החבובות".

בשנים 2006, 2008 ו-2011 הנחה את טקס פרסי הילדים של ערוץ ניקלודיאון.

בשנת 2023 יצא לאקרנים סרט ההנפשה הממוחשבת "האחים סופר מריו - הסרט", אשר מבוסס על זיכיון המשחקים "מריו" של חברת נינטנדו, בו דיבב את דמותו של באוזר.

בשנת 2025 שיחק ב-"מיינקראפט: הסרט" בתור סטיב, והפך מוכר מאוד בזכות ביצוע השירים "צ'יקן ג'וקי", "אני, אני סטיב" ושיר "הלבה תרנגולת".

בשנת 2026 צפוי לדבב את דמותו של באוזר בסרט ההמשך של "האחים סופר מריו - הסרט", "The Super Mario Galaxy Movie".

### קריירה מוזיקלית
ממוזער|170px|בלאק בהופעה, 2013
בלאק הוא הזמר המוביל בלהקת הרוק הקומית "טניישס די", בה חבר גם ידידו הטוב קייל גאס. שיריה של הלהקה, אותם כותב בלאק, הם לרוב הומוריסטים ולא שגרתיים. סגנון שירתו מתואר לפעמים כסקאט מוזר, אשר הוא מכנה "ונטרילי-סולו". בשירים רבים הוא מנסה לחקות בקולו נגינת גיטרה. בנוסף לקליפים של "טניישס די", בלאק הופיע בקליפים של בק, "פו פייטרס" ועוד.
בלאק גם מוכר בזכות קולו המדויק, בזמן השירה הוא מדויק מאוד לגובה הצליל שהוא רוצה להגיע. אפשר לשמוע את יכולות אלו בשירים "Classico" ו-"Tribute".

## אקטיביזם
באוקטובר 2023, בלאק, יחד עם שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס. הקמפיין שהושק לצד המכתב נקרא . המכתב מדגיש את הרצון לחופש הן לישראלים והן לפלסטינים לחיות בשלום ומגנה את האלימות של חמאס.

## חיים אישיים
בינואר 2006 בלאק ו התארסו. במרץ באותה שנה הם התחתנו בסתר בביג סור, קליפורניה. טניה היא מוזיקאית יהודייה, וביתו של צ'ארלי היידן. לבלאק ואשתו שני בנים.

למרות שבלאק העיד בעבר שהוא לא מאמין באלוהים, בתור אב הוא החליט לגדל את ילדיו כיהודים ואף מבקר איתם בבתי כנסת.

בלאק נחשב לליברטריאני או לדמוקרט. הוא היה תומך ידוע בג'ון קרי בבחירות של שנת 2004 בארצות הברית. כמו כן הוא מביע בשיריו את תמיכתו בלגליזציה של מריחואנה.

## פילמוגרפיה
### קולנוע

### טלוויזיה

## פרסים ומועמדויות

## קישורים חיצוניים

[ממוזער|240px|בלאק בהופעה של [טניישס די, 2009]]
* 
*  
* 
*  
* 
* 

## הערות שוליים

קטגוריה:שחקני קולנוע וטלוויזיה יהודים אמריקאים
קטגוריה:זמרים יהודים אמריקאים
קטגוריה:אתאיסטים יהודים אמריקאים
קטגוריה:קומיקאים יהודים אמריקאים
קטגוריה:יוטיוברים יהודים
קטגוריה:מדבבים יהודים אמריקאים
קטגוריה:אמריקאים ממוצא רוסי-יהודי
קטגוריה:בוגרי אוניברסיטת קליפורניה בלוס אנג'לס
קטגוריה:בוגרי תנועת הצופים בארצות הברית
קטגוריה:אמריקאים שנולדו ב-1969